Penyeludupan telur ulat sutera ke dalam Empayar Rom

Pada pertengahan abad ke-6 TM, dua pendeta dengan sokongan maharaja Rom Justinianus I memperoleh dan menyeludup ulat sutera hidup ke dalam Empayar Rom, memulakan industri sutera Rom yang akan lama memonopoli sutera di Eropah.

 Latar belakang 
kiri|thumb| Ulat sutera
Sutera pertama kali dihasilkan pada alaf ke-3 SM oleh orang Cina. Abad pertama SM, bekalan sutera sudah pun memasuki Empayar Rom. Dengan kebangkitan Empayar Sasan dan Perang-perang Rom-Parsi selepas itu, mengimport sutera ke Eropah menjadi semakin sukar dan mahal. Parsi mengawal ketat perdagangan di dalam wilayah mereka dan menangguhkan perdagangan semasa perang.Norwich, John (1988), Byzantium: The Early Centuries pg. 265 Akibatnya, Maharaja Rom Justinianus I cuba membuat laluan perdagangan alternatif ke Sogdiana, yang semasa itu telah menjadi pusat pengeluaran sutera yang besar:Clare, Israel (1906), Library of Universal History: Mediaeval History pg. 1590 satu ke utara melalui Krimea, dan satu ke selatan melalui Aksum.Norwich, pg. 266 Kegagalan usaha-usaha ini menyebabkan Justinianus I mencari cara lain kerana permintaan barangan mewah ini tinggi, malah dalam golongan dalaman baginda.

 Ekspedisi 
Dua pendeta yang tidak dinamai (kemungkinan besar ahli Gereja Nestorius"Silk". University of Washington. Retrieved 20 April 2013.Norwich, pg. 266) yang menyebarkan agama Kristian di India (Gereja Timur di India), pergi ke China tahun 551 TM.Clare, pg. 1589 Semasa di China, mereka memerhatikan kaedah yang rumit untuk menternak ulat sutera dan menghasilkan sutera. Ini perkembangan penting kerana orang Rom sebelum ini sangka sutera dibuat di India.[penjelasan diperlukan]Clare, pg. 1587 Pada 552 TM, kedua-dua pendeta itu mencari Justinianus I. Atas janji untuk baginda memberikan kurnia, pendeta-pendeta itu bersetuju untuk mendapatkan ulat sutera dari China.[<span title="not from Sogdiana, which was en-route, as implied in the next para? (November 2022)">penjelasan diperlukan</span>]Clare, Israel (1906), Library of Universal History: Mediaeval History pg. 1590 Mereka kemungkinan besar telah melalui utara di sepanjang Laut Hitam, melepasi Selatan Kaukasus dan Laut Kaspia.

Oleh sebab ulat sutera dewasa agak sensitif dan perlu disimpan pada suhu yang ideal, takut ia mati, sebaliknya mereka menggunakan kenalan mereka di Sogdiana untuk menyeludup keluar telur ulat sutera atau larva yang sangat muda, yang mereka sembunyikan di dalam tongkat buluh mereka.[penjelasan diperlukan]Patrick Hunt. "Late Roman Silk: Smuggling and Espionage in the 6th Century CE". Stanford University. Archived from the original on 26 June 2013. Retrieved 20 April 2013.Norwich, pg. 266 Pokok kertau, yang diperlukan untuk ulat sutera, sama ada diberikan kepada pendeta-pendeta itu atau telah diimport ke dalam Empayar Rom. Secara keseluruhannya, seluruh ekspedisi itu dianggakan berlangsung selama dua tahun.

 Kesan 
kiri|thumb| Sutera Byzantium
Tidak lama selepas ekspedisi itu kilang-kilang sutera di Konstantinopal, Beirut, Antiokhea, Tirus dan Thebai muncul.Norwich, pg. 266 Ulat-ulat sutera yang diperoleh membenarkan Empayar Rom mempunyai monopoli sutera di Eropah. Ia juga telah memecahkan monopoli sutera Cina dan Parsi.Patrick Hunt. "Late Roman Silk: Smuggling and Espionage in the 6th Century CE". Stanford University. Archived from the original on 26 June 2013. Retrieved 20 April 2013. Monopoli itu juga menjadi asas ekonomi Rom untuk 650 tahun yang akan datang sehingga ia jatuh pada tahun 1204.Muthesius, Anna (2003), Silk in the Medieval World pg. 326 Pakaian sutera, terutamanya yang dicelup dengan warna ungu diraja, hampir selalu dikhaskan untuk golongan elit di Byzantium, dan pemakaiannya dikanunkan dalam undang-undang kawalan perbelanjaan."Silk". University of Washington. Retrieved 20 April 2013. Pengeluaran sutera di sekitar Konstantinopal, khususnya di Thrake di utara Yunani, masih ada sehingga kini.

 Rujukan 

Kategori:Abad ke-6 di Empayar Byzantium
Kategori:Abad ke-6 di China
Kategori:Penyeludupan
Kategori:Pengeluaran sutera
Kategori:Serikultur
Kategori:Justinian I